LIETUVOS RESPUBLIKOS APLINKOS MINISTRO

Į S A K Y M A S

DĖL STATYBOS TECHNINIO REGLAMENTO STR 1.09.06:2002 „STATYBOS SUSTABDYMAS. SAVAVALIŠKOS STATYBOS PADARINIŲ ŠALINIMAS“ PATVIRTINIMO

2002 m. balandžio 30 d. Nr. 216

Vilnius

Vadovaudamasis Aplinkos ministerijos nuostatais (Žin., 1998, Nr. 84-2353; 2002, Nr. 20-766) ir Lietuvos Respublikos Vyriausybės 2002 m. vasario 26 d. nutarimu Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819):

1. Tvirtinu statybos techninį reglamentą STR 1.09.06:2002 „Statybos sustabdymas. Savavališkos statybos padarinių šalinimas“ (pridedama).

2. Nustatau, kad šiuo įsakymu patvirtintas reglamentas įsigalios nuo 2002 m. liepos 1 d.

3. Aplinkos ministerijos informacijos kompiuterinėje sistemoje vadovautis reikšminiais žodžiais: „reglamentas“, „statyba“.

APLINKOS MINISTRAS	ARŪNAS KUNDROTAS

PATVIRTINTA

Lietuvos Respublikos aplinkos ministro

2002 m. balandžio 30 d. įsakymu Nr. 216

STATYBOS TECHNINIS REGLAMENTAS STR 1.09.06:2002

STATYBOS SUSTABDYMAS. SAVAVALIŠKOS STATYBOS PADARINIŲ ŠALINIMAS

I SKYRIUS

BENDROSIOS NUOSTATOS

1. Šis statybos techninis reglamentas (toliau – Reglamentas) išdėsto Statybos įstatymo [4.3] nustatytas statinio statybos sustabdymo bei savavališkos statybos padarinių šalinimo nuostatas ir, vadovaujantis Lietuvos Respublikos aplinkos ministerijai suteiktais įgaliojimais [4.5], nustato:

1.1. statybos valstybinę priežiūrą atliekančio viešojo administravimo subjekto surašomo statinio statybos sustabdymo akto ir leidimo tęsti sustabdytą statybą formas;

1.2. savavališkos statybos akto ir jos padarinių šalinimo dokumentų surašymo tvarką ir formas.

2. Statinio statybą arba griovimą (toliau – Statyba) sustabdo ir savavališkos statybos padarinių šalinimo priemones rengia bei jų vykdymą kontroliuoja šie viešojo administravimo subjektai:

2.1. apskrities viršininko administracijos valstybinė teritorijų planavimo ir statybos inspekcija – bet kurio statinio apskrities teritorijoje;

2.2. statinio saugos ir paskirties reikalavimų valstybinės priežiūros institucija (Valstybinė priešgaisrinės priežiūros inspekcija, Valstybinis visuomenės sveikatos centras, Valstybinė aplinkos apsaugos inspekcija, Valstybinė saugomų teritorijų tarnyba, Valstybinė darbo inspekcija, Energetikos valstybinė inspekcija, Kultūros vertybių apsaugos departamentas, regionų aplinkos apsaugos departamentai, saugomų teritorijų direkcijos), kai įstatymai ir kiti teisės aktai suteikia jai teisę sustabdyti jos prižiūrimo statinio statybą;

2.3. Valstybinė teritorijų planavimo ir statybos inspekcija prie Aplinkos ministerijos – statinių, kurių Statyboje nustato pažeidimus, vykdydama valstybinę priežiūrą pagal savo kompetenciją.

3. Kai viešojo administravimo subjektų reikalavimai sustabdyti Statybą arba šalinti savavališkos Statybos padarinius nustatytu laiku neįvykdomi, jie pagal kompetenciją gali taikyti sankcijas, nustatytas Administracinių teisės pažeidimų kodeksu [4.2] ir Civiliniu kodeksu [4.1].

II SKYRIUS

NUORODOS

4. Reglamente pateiktos nuorodos į šiuos dokumentus:

4.1. Lietuvos Respublikos civilinis kodeksas (Žin., 2000, Nr. 74-2262);

4.2. Lietuvos Respublikos administracinių teisės pažeidimų kodeksas;

4.3. Lietuvos Respublikos statybos įstatymas (Žin., 1996, Nr. 32-788; 2001, Nr. 101-3597);

4.4. Lietuvos Respublikos nekilnojamųjų kultūros vertybių apsaugos įstatymas (Žin., 1995, Nr. 3-37, Nr. 9-184; 1996, Nr. 14-355; 1997, Nr. 30-713, Nr. 67-1676, Nr. 96-2421; 2000, Nr. 40-1114; 2001, Nr. 39-1346);

4.5. Lietuvos Respublikos Vyriausybės 2001 m. gegužės 23 d. nutarimas Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819);

4.6. Lietuvos Respublikos saugomų teritorijų įstatymas (Žin., 2001, Nr. 108-3902).

III SKYRIUS

SĄVOKOS IR APIBRĖŽIMAI

5. Šiame Reglamente naudojamos sąvokos atitinka jų apibrėžimus, pateiktus Statybos įstatyme [4.3].

6. Sąvoka „nekilnojamoji kultūros paveldo vertybė“ apibrėžta Nekilnojamųjų kultūros vertybių apsaugos įstatyme [4.4].

IV SKYRIUS

STATINIO STATYBOS SUSTABDYMAS

7. Viešojo administravimo subjektas, atliekantis Statybos valstybinę priežiūrą, turi teisę sustabdyti statinio Statybą savo iniciatyva arba, kai reikalauja:

7.1. savivaldybės meras;

7.2. Vyriausybės atstovas;

7.3. statinio saugos ir paskirties reikalavimų valstybinės priežiūros institucija, kai įstatymai ir kiti teisės aktai nesuteikia jai pačiai teisės sustabdyti statinio Statybą;

7.4. statytojas (užsakovas, statybos valdytojas);

7.5. statinio projektuotojas, atliekantis statinio projekto vykdymo priežiūrą;

7.6. statinio Statybos techninis prižiūrėtojas;

7.7. Kultūros vertybių apsaugos departamento pareigūnai (jei pažeidžiami Nekilnojamųjų kultūros vertybių apsaugos įstatymo reikalavimai) [4.4].

8. Statinio Statyba sustabdoma (nurodant sustabdymo terminą), kai:

8.1. nustatoma, kad statinio Statyba yra savavališka;

8.2. pateiktas prašymas (pareiškimas) teismui dėl statybos leidimo panaikinimo (sustabdoma nuo šio prašymo (pareiškimo) pateikimo teismui dienos iki teismo sprendimo);

8.3. statomas statinys neatitinka statybos leidime nurodytų statinio ploto ir tūrio matmenų bei statinio naudojimo paskirties;

8.4. nustatoma, kad statytojas (užsakovas, statybos valdytojas) arba rangovas pažeidė įstatymų [4.1–4.4], [4.6] nuostatas, statinio projekto sprendinius, taip pat normatyvinių statybos techninių dokumentų, normatyvinių statinio saugos ir paskirties dokumentų reikalavimus;

8.5. paaiškėja statinio projekto klaidos, dėl kurių atsirado statinio avarijos grėsmė;

8.6. statybos leidimas neteko galios.

9. Statinio Statyba sustabdoma šia tvarka:

9.1. Statybos valstybinę priežiūrą atliekančio viešojo administravimo subjekto pareigūnas surašo nustatytos formos Statybos sustabdymo aktą (šio reglamento 1 priedas), dviem arba trim (kai Statyba vykdoma rangos būdu) egzemplioriais, jį pasirašo ir tvirtina tarnybiniu antspaudu (asmens žymekliu). Aktą gali pasirašyti ir liudininkai.

Sustabdant savavališką Statybą, surašomas savavališkos statybos aktas, o atskiras statybos sustabdymo aktas neberašomas;

9.2. vienas akto egzempliorius įteikiamas statytojui arba jo įgaliotam atstovui (Statybos techniniam prižiūrėtojui) pasirašytinai arba jam siunčiamas registruotu laišku, kitas akto egzempliorius įteikiamas (siunčiamas) rangovui, jei Statybos darbai vykdomi rangos būdu;

9.3. statytojas privalo akte nurodytu laiku sustabdyti ūkio būdu atliekamus Statybos darbus, o kai jie vykdomi rangos būdu, – pareikalauti iš rangovo juos nutraukti ir neatnaujinti, kol bus gautas raštiškas leidimas Statybą tęsti (Reglamento 2 priedas); jeigu statytojas tokio reikalavimo rangovui laiku nepateikia, rangovas privalo sustabdyti statybos darbus, vadovaudamasis jam įteiktu (atsiųstu) Statybos sustabdymo akto egzemplioriumi.

10. Sustabdytą statinio Statybą galima tęsti tik pašalinus statybos sustabdymo akte nurodytus projekto bei normatyvinių statybos dokumentų reikalavimų pažeidimus arba įsiteisėjus teismo sprendimui dėl prašymo (pareiškimo) sustabdyti statybą ir gavus statybos valstybinę priežiūrą vykdančio viešojo administravimo subjekto raštišką leidimą tęsti Statybą (Reglamento 2 priedas).

11. Už savavališką statybos darbų vykdymą statinyje po jo Statybos sustabdymo statytojui ir rangovui (kai statyba vykdoma rangos būdu) taikomos Administracinių teisės pažeidimų kodekso 159 ir 1591 straipsniais nustatytos sankcijos.

V SKYRIUS

SAVAVALIŠKOS STATYBOS PADARINIŲ ŠALINIMAS

12. Viešojo administravimo subjekto pareigūnas, atliekantis statybos valstybinę priežiūrą pagal jam suteiktą kompetenciją, nustatęs savavališkos Statybos faktą:

12.1. surašo nustatytos formos savavališkos Statybos aktą (Reglamento 3 priedas), pareikalauja iš statytojo ir rangovo (jei darbai vykdomi rangos būdu) tuojau pat sustabdyti statybos darbus ir įteikia jiems aktą pasirašytinai arba registruotu laišku; jeigu statytojas (užsakovas, statybos valdytojas) arba rangovas akto nepasirašo, akte įrašoma nepasirašymo priežastis, o aktą pasirašo dar bent vienas liudytojas; tais atvejais, kai statytojas nežinomas arba jis atsisako pateikti duomenis apie savo asmenį, savavališkos Statybos aktas surašomas be duomenų apie statytoją įrašymo, o jį surašęs viešojo administravimo subjektas kreipiasi į savivaldybę bei policiją dėl statytojo asmenybės nustatymo ir, gavęs reikalingus duomenis, juos įrašo į savavališkos statybos aktą;

12.2. Administracinių teisės pažeidimų kodekso nustatyta tvarka statytojui (kai statytojas yra juridinis asmuo, – įmonės (įstaigos) vadovui arba jo įgaliotam vykdyti Statybą asmeniui) ir rangovo (kai darbai vykdomi rangos būdu) paskirtam statybos vadovui, kitam atsakingu už statinio Statybą rangovo paskirtam (įgaliotam) asmeniui, o kai jų nėra, – rangos įmonės vadovui surašo administracinių teisės pažeidimų protokolus (Reglamento 4 priedas), nagrinėja administracines bylas dėl protokoluose išdėstytų pažeidimų, priima nutarimus dėl administracinių nuobaudų paskyrimo (Reglamento 5 priedas) ir kontroliuoja paskirtų baudų sumokėjimą.

Paskirtos ir sumokėtos administracinės baudos registruojamos nustatytos formos knygoje (Reglamento 7 priedas);

12.3. nagrinėja savavališkos Statybos priežastis bei aplinkybes, gauna iš savivaldybės vyriausiojo architekto arba mero įgalioto specialisto suderintas su statinio saugos ir paskirties reikalavimų valstybinės priežiūros institucijomis išvadas, kuriomis vadovaudamasis:

12.3.1. pareikalauja iš statytojo nustatytu laiku savavališką statinį nugriauti, jei gautose išvadose statinio nugriovimas pripažintas būtinu;

12.3.2. teikia apskrities viršininkui įsakymo projektą dėl statinio Statybos įteisinimo (projekto parengimo, statybos leidimo išdavimo, atliktų darbų perdirbimo pagal projektą, jei jų perdirbimas yra būtinas), kai iš savivaldybės gautose išvadose yra numatyta galimybė pastatyti statinį nepažeidžiant įstatymų, poįstatyminių teisės aktų ir normatyvinių statybos dokumentų reikalavimų; teikia apskrities viršininkui pasiūlymus dėl statinio nugriovimo, jeigu statytojas nustatytu laiku neįvykdė jo reikalavimo statinį nugriauti.

13. Savavališkos Statybos aktas surašomas faktiškam statinio statybos užsakovui ir rangovui, neatsižvelgiant į tai, kas yra žemės sklypo arba statinio, kuriame atliekami statybos darbai, juridinis savininkas arba valdytojas.

14. Kai statytojas (užsakovas, statybos valdytojas) yra juridinis asmuo, savavališkos Statybos aktas surašomas jo vardu. Jei statoma ūkio būdu, šį aktą pasirašo savavališkai statomo statinio darbų vadovas, o jei rangos būdu, – statybos techninis prižiūrėtojas arba kitas asmuo, įgaliotas atstovauti statytoją – juridinį asmenį.

Rangovo vardu savavališkos statybos aktą pasirašo statinio statybos vadovas arba kitas rangovo įgaliotas asmuo.

15. Kai statybos darbai savavališkai vykdomi nekilnojamojoje kultūros paveldo vertybėje arba jos teritorijoje, dalyvauti surašant savavališkos statybos aktą kviečiamas ir Kultūros vertybių apsaugos departamento vietinio padalinio atstovas, kuriam įteikiamas vienas akto egzempliorius arba akto kopija.

16. Apskrities viršininkas, jo įgaliotas administracijos tarnautojas arba Valstybinės teritorijų planavimo ir statybos inspekcijos prie Aplinkos ministerijos viršininkas (viršininko pavaduotojas) pagal kompetenciją išnagrinėja savavališkos Statybos aktą bei pareigūno siūlymus dėl jos padarinių pašalinimo ir nustatydamas įvykdymo terminą priima vieną iš šių sprendimų:

16.1. sustabdyti statinio statybą ir pareikalauti iš statytojo (užsakovo, statybos valdytojo) nugriauti statinį, jei teritorijoje, kurioje vykdoma naujo statinio Statyba ar statinys rekonstruojamas, draudžiama bet kurio ar tam tikros paskirties naujo statinio statyba ar statinio rekonstravimas;

16.2. jei statinio statyba gali būti vykdoma, leisti statytojui (užsakovui, statybos valdytojui) parengti statinio projektą ir gauti statybos leidimą (kai statinio Statyba jau baigta, projektui parengti gali būti panaudoti kadastrinių matavimų brėžiniai);

16.3. įpareigoti statytoją (užsakovą, statybos valdytoją), įvykdžiusį Reglamento 16.2 punkto reikalavimus, perdirbti savavališkai atliktus statybos darbus pagal statinio projektą;

16.4. pareikalauti iš statytojo (užsakovo, statybos valdytojo) savo lėšomis statinį nugriauti ir sutvarkyti statybvietę.

17. Jei statytojas (užsakovas, statybos valdytojas) per nustatytą terminą neįvykdo Reglamento 16.1, 16.2, 16.3, 16.4 punktuose nurodytų reikalavimų, apskrities viršininko administracija arba Valstybinė teritorijų planavimo ir statybos inspekcija prie Aplinkos ministerijos (pagal kompetenciją) teikia teismui prašymą (pareiškimą) dėl įpareigojimų vykdymo.

Apskrities viršininko administracija ir Valstybinė teritorijų planavimo ir statybos inspekcija prie Aplinkos ministerijos gali kreiptis į teismą ir nepriėmę Reglamento 16.1, 16.2, 16.3, 16.4 punktuose nurodytų sprendimų.

18. Viešojo administravimo subjektas įregistruoja savavališkos Statybos aktą ir jos padarinių šalinimo rezultatą nustatytos formos knygoje (Reglamento 6 priedas).

VI SKYRIUS

BAIGIAMOSIOS NUOSTATOS

19. Savavališkais Statybos darbais padarytą žalą aplinkai bei tretiesiems asmenims statytojas atlygina Lietuvos Respublikos civilinio kodekso nustatyta tvarka.

20. Teismui priėmus sprendimą nugriauti savavališkai statomą statinį, jį nustatytu laiku turi nugriauti pats statytojas. Jei teismo sprendimo jis neįvykdo, statinys nugriaunamas statytojo sąskaita.

Teismo sprendimą vykdo teismo antstoliai.

______________

STR 1.09.06:2002

1 priedas (privalomas)

statybos valstybinę priežiūrą atliekančio viešojo administravimo subjekto pavadinimas

STATINIO STATYBOS SUSTABDYMO AKTAS

data, akto Nr.

vietovė

Aš,	,

pareigūno pareigos, vardas, pavardė, a. k.

vadovaudamasis Lietuvos Respublikos statybos įstatymu ir statybos techniniu reglamentu STR 1.09.06:2002 „Statybos sustabdymas. Savavališkos statybos padarinių šalinimas“, dalyvaujant atstovams:

statytojo (užsakovo)	;

pareigos (kai statytojas juridinis asmuo), vardas, pavardė, a. k.

rangovo

ir liudytojams

NUSTAČIAU:

Statytojas

juridinio asmens pavadinimas, buveinės adresas, vadovo vardas, pavardė

fizinio asmens vardas, pavardė, a. k., adresas

stato, rekonstruoja, remontuoja, griauna (nereikalingus žodžius išbraukti)

statinio pavadinimas, paskirtis, adresas

Atlikti šie statybos darbai:

išsamus statinio būklės, atliktų darbų aprašymas, charakterizuojant jų kiekius

Statinys statomas pagal projektą, kurį parengė

,

įmonės pavadinimas, projekto vadovo vardas, pavardė

ir leidimą Nr. _____, kurį ______________ išdavė

data leidimą išdavusios institucijos pavadinimas

Statybos darbus rangos/ūkio būdu vykdo

rangovo pavadinimas, buveinės adresas, vadovo vardas, pavardė arba fizinio asmens vardas, pavardė, patento Nr.

Statybos sustabdymo pagrindas (nereikalingą išbraukti):

statybos dokumentai neįforminti nustatyta tvarka

pažeidimai ir pažeistų teisės aktų pavadinimai, punktų Nr.

pateiktas prašymas (pareiškimas) teismui dėl statybos leidimo panaikinimo

kas, kada pateikė teismui prašymą (pareiškimą)

statinio statybą reikalauja sustabdyti

institucijos pavadinimas, rašto data ir Nr. (Statybos įstatymo 33 straipsnio 1 dalis)

statomas statinys neatitinka statybos leidime nurodytų statinio ploto ir tūrio matmenų bei statinio naudojimo paskirties

nurodomi projektiniai bei faktiniai matmenys bei statinio naudojimo paskirties keitimai

pažeisti statinio projekto sprendiniai, taip pat normatyvinių statybos techninių dokumentų, normatyvinių statinio saugos ir paskirties dokumentų reikalavimai

nurodomi projektiniai ir faktiniai statinio sprendiniai bei pažeistų normatyvinių dokumentų punktai, jų svarba

statinio projekte yra klaidų, dėl kurių atsirado statinio avarijos grėsmė

nurodomos konkrečios klaidos bei pažeistų normatyvinių statybos dokumentų punktai

statybos leidimas neteko galios

nurodyti pagrindą

Vadovaudamasis Lietuvos Respublikos statybos įstatymo 33 straipsnio 2 dalimi,

REIKALAUJU:

sustabdyti statinio statybos (rekonstravimo, remonto, griovimo) darbus nuo

data

ir jų neatnaujinti, kol nebus gautas leidimas juos tęsti.

Aktą surašiusio pareigūno parašas

Antspaudas

Aktą gavau:

statytojo (užsakovo), rangovo atstovo vardas, pavardė, parašas

______________

STR 1.09.06:2002

2 priedas (privalomas)

statybos valstybinę priežiūrą atliekančio viešojo administravimo subjekto pavadinimas

LEIDIMAS TĘSTI SUSTABDYTĄ STATYBĄ

data, leidimo Nr.

vietovė

Aš,	,

pareigūno pareigos, vardas, pavardė, a. k.

vadovaudamasis Lietuvos Respublikos statybos įstatymo 33 straipsnio 5 dalimi, dalyvaujant statytojo (užsakovo), rangovo ar projektuotojo atstovui (-ams)

pareigos, vardai, pavardės, adresai

,

patikrinęs statomą (rekonstruojamą, remontuojamą, griaunamą, projektuojamą) statinį

statinio pavadinimas, adresas

,

NUSTAČIAU, kad:

statytojas (užsakovas), rangovas, projektuotojas (nereikalingus žodžius išbraukti)

įmonės pavadinimas, pareigos, vardas, pavardė, a. k.

pašalino statinio statybos sustabdymo	akte Nr. ____ nurodytas statybos

data

sustabdymo priežastis bei kliūtis tęsti statybą.

Leidžiama

statytojui (užsakovui), rangovui ar projektuotojui tęsti sustabdytus statinio statybos (rekonstravimo, remonto) darbus.

Statytojas (užsakovas), rangovas privalo užbaigti statybos darbus pagal normatyvinių statybos dokumentų reikalavimus bei pateikti užbaigtą statyti (remontuoti, rekonstruoti) statinį Statinių pripažinimo tinkamais naudoti komisijai.

Leidimą tęsti statybą išdavusio pareigūno parašas

Antspaudas

______________

STR 1.09.06:2002

3 priedas (privalomas)

statybos valstybinę priežiūrą atliekančio viešojo administravimo subjekto pavadinimas

SAVAVALIŠKOS STATYBOS AKTAS

data, akto Nr.

vietovė

Aš,	,

pareigūno pareigos, vardas, pavardė, a. k.

vadovaudamasis Lietuvos Respublikos statybos įstatymu ir statybos techniniu reglamentu STR 1.09.06:2002 „Statybos sustabdymas. Savavališkos statybos padarinių šalinimas“, dalyvaujant atstovams:

statytojo (užsakovo)	;

pareigos (kai statytojas juridinis asmuo), vardas, pavardė, a. k.

rangovo

ir liudytojams

NUSTAČIAU:

Statytojas

juridinio asmens pavadinimas, buveinės adresas, vadovo vardas, pavardė

fizinio asmens vardas, pavardė, a. k., adresas

savavališkai stato, rekonstruoja, remontuoja, griauna (nereikalingus žodžius išbraukti)

statinio pavadinimas, paskirtis, adresas

Atlikti šie statybos darbai:

išsamus statinio būklės, atliktų darbų aprašymas, charakterizuojant jų kiekius

Statybos darbus rangos/ūkio būdu vykdo

rangovo pavadinimas, buveinės adresas, vadovo vardas, pavardė arba fizinio asmens vardas, pavardė, patento Nr.

Statytojas pateikė šiuos su statyba susijusius dokumentus:

dokumentų pavadinimai, kas ir kada išdavė ar parengė

Statytojas privalo tuojau pat sustabdyti savavališkai vykdomus darbus ir

kiti įpareigojimai

Su savavališkos statybos padarinių šalinimo tvarka, nustatyta Lietuvos Respublikos statybos įstatymo 28 straipsniu, statytojas supažindintas.

Aktą surašiusio asmens

pareigos, v., pavardė	parašas

Liudytojų parašai:

v., pavardė	parašas

Aktą gavau: statytojo (rangovo) atstovas

v., pavardė	parašas, data

______________

STR 1.09.06:2002

4 priedas (privalomas)

statybos valstybinės priežiūros institucijos pavadinimas

ADMINISTRACINIO TEISĖS PAŽEIDIMO

PROTOKOLAS

data, protokolo Nr.

vietovė

Aš,

pareigūno pareigos, vardas, pavardė

dalyvaujant liudytojams

liudytojų ir nukentėjusiųjų, jei jų yra, vardai, pavardės, a. k.

,

vadovaudamasis Lietuvos Respublikos administracinių teisės pažeidimų kodekso 259, 2591 ir 260 straipsniais bei Lietuvos Respublikos statybos įstatymo 28 straipsnio 1 dalies 2 punktu, nustačiau, kad pilietis (-ė)	,

vardas, pavardė, a. k.

gyvenantis (-i)	,

namų adresas

dirbantis (-i)	,

darbovietės pavadinimas, adresas

pareigos	,

šeimos padėtis	.

vedęs, ištekėjusi, išlaikytinių skaičius

padarė administracinį teisės pažeidimą.

Pažeidimo padarymo vieta, laikas, esmė

.

Protokolo surašymo metu atlikti šie darbai

.

Šiais veiksmais padarytas pažeidimas, numatytas Lietuvos Respublikos administracinių teisės pažeidimų kodekso	straipsnyje.

Pažeisti šie Lietuvos Respublikos teisės aktai, statybos normatyviniai dokumentai, jų punktai

.

Pažeidėjas pateikė šiuos dokumentus

.

Pažeidėjo paaiškinimas

.

Reikalavimai pažeidėjui

.

Pažeidėjui išaiškintos jo teisės ir pareigos, numatytos Lietuvos Respublikos administracinių teisės pažeidimų kodekso 272 straipsnyje:

administracinėn atsakomybėn traukiamas asmuo turi teisę susipažinti su bylos medžiaga, duoti paaiškinimus, pateikti įrodymus, pareikšti prašymus; nagrinėjant bylą, naudotis teisine advokato ar kito įgalioto atstovo, turinčio aukštąjį teisinį universitetinį arba jam prilyginamą išsilavinimą, pagalba; kalbėti gimtąja kalba arba ta kalba, kurią jis moka, ir naudotis vertėjo paslaugomis, jeigu nemoka lietuvių kalbos; apskųsti nutarimą byloje. Administracinio teisės pažeidimo byla nagrinėjama dalyvaujant administracinėn atsakomybėn traukiamam asmeniui. Jei šio asmens nėra, byla gali būti išnagrinėta tik tais atvejais, kai yra duomenų, jog jam laiku pranešta apie bylos nagrinėjimo vietą ir laiką, ir jeigu iš jo negautas prašymas atidėti bylos nagrinėjimą. Tuo atveju, kai yra gautas prašymas atidėti bylos nagrinėjimą, ji gali būti išnagrinėta nedalyvaujant asmeniui, jeigu administracinio teisės pažeidimo bylą nagrinėjantis organas (pareigūnas), pripažinęs neatvykimo į bylos nagrinėjimą priežastis nesvarbiomis, atmeta administracinėn atsakomybėn traukiamo asmens prašymą.

Susipažinau

pažeidėjo vardas, pavardė, parašas)

Protokolą surašiusiojo parašas

Liudytojai:

vardai, pavardės, parašai

Protokolą gavau (įteikimas nebūtinas)

pažeidėjo parašas ir data protokolo pirmame egzemplioriuje

Pastaba. Kai pažeidėjas atsisako pasirašyti, kad su protokolu susipažinęs, apie tai protokole daromas įrašas, kurį pasirašo protokolą surašęs pareigūnas ir liudytojai.

______________

STR 1.09.06:2002

5 priedas (privalomas)

statybos valstybinės priežiūros institucijos pavadinimas

NUTARIMAS

ADMINISTRACINIO TEISĖS PAŽEIDIMO BYLOJE

data, nutarimo Nr.

vietovė

Aš,	,

pareigūno pareigos, vardas, pavardė

dalyvaujant ____________________________________________________________________

pareigos, vardai, pavardės

,

išnagrinėjęs piliečio (-ės)

vardas, pavardė

padarytą administracinį teisės pažeidimą, užfiksuotą 200 __ m.	mėn. _____ d.

administracinio teisės pažeidimo protokole Nr.	,

nustačiau, kad

pilietis (-ė)	,

vardas, pavardė, a. k.

gyvenantis (-i)	,

namų adresas

dirbantis (-i)	,

darbovietės pavadinimas, adresas, pareigos

šeimos padėtis	,

vedęs, ištekėjusi, išlaikytinių skaičius

pagal Lietuvos Respublikos administracinių teisės pažeidimų kodekso	straipsnį

,

nebaustas ar kada buvo baustas

padarė teisės pažeidimą, numatytą Lietuvos Respublikos administracinių teisės pažeidimų kodekso ________________ straipsnyje.

Pažeidimas padarytas statant, rekonstruojant, remontuojant, griaunant (nereikalingą išbraukti)

statinio pavadinimas, adresas

.

Pažeidimo esmė, aplinkybės, pasekmės:

savavališkai atlikti darbai, jų svarba, pasekmės

.

Pažeisti teisės aktai ir normatyviniai statybos dokumentai:

Nagrinėjimo metu nustatytos aplinkybės:

pažeidėjo, liudininkų paaiškinimai

.

Vadovaudamasis Lietuvos Respublikos administracinių teisės pažeidimų kodekso 2463 straipsniu,

NUTARIAU:

kam ir kokią administracinę nuobaudą skirti ar bylą nutraukti

Baudą pažeidėjas privalo sumokėti per 15 dienų nuo nutarimo įteikimo jam dienos į Valstybinės mokesčių inspekcijos biudžeto pajamų surenkamąją sąskaitą bet kuriame Lietuvos taupomojo banko skyriuje ir pateikti kvitą baudą paskyrusiam pareigūnui.

Šis nutarimas gal būti apskųstas skundą padavusio asmens gyvenamosios vietos rajono (miesto) apylinkės teismui per 10 dienų nuo jo priėmimo dienos.

Nutarimą priėmusiojo parašas

Antspaudas

Nutarimo nuorašą gavau:

pažeidėjo vardas, pavardė, parašas, data

arba išsiųstas registruotu laišku, pranešant siuntėjui apie laiško įteikimą

išsiuntimo data, reg. Nr. (vardas, pavardė)

______________

STR 1.09.06:2002 6 priedas (privalomas) STR 1.09.06:2002

6 priedas (privalomas)

statybos valstybinę priežiūrą atliekančio viešojo administravimo subjekto pavadinimas

SAVAVALIŠKOS STATYBOS IR STATINIO SUSTABDYMO AKTŲ REGISTRACIJOS ŽURNALAS

(Žurnalo kairės pusės lapas)

Eil. Nr.	Akto rūšis	Akto surašymo data	Akto Nr.	Statytojas (užsakovas), rangovas ar projektuotojas	Statinio

Įmonės pavadinimas, adresas	Statytojo (vadovo) vardas, pavardė, a/k	pavadinimas	adresas
1	2	3	4	5	6	7	8
1.	SSA
2.	SA

Pastaba. Žurnalo 2 skiltyje pažymėtos raidės „SSA“ atitinka užrašą „Savavališkos statybos aktas“,

o raidės „SA“ – „Statinio sustabdymo aktas“.

(Žurnalo dešinės pusės lapas)

Taikytos administracinės priemonės	Reikalavimai ir terminai pašalinti nustatytus pažeidimus bei jų padarinius	Žymos apie reikalavimų įvykdymą	Pastabos
ATP protokolo surašymo data ir Nr.	Nutarimo ATP byloje data ir Nr.	Paskirtos administracinės nuobaudos dydis, Lt

9	10	11	12	13	14

______________

STR 1.09.06:2002

7 priedas (privalomas)

statybos valstybinę priežiūrą atliekančio viešojo administravimo subjekto pavadinimas

PASKIRTŲ IR IŠIEŠKOTŲ ADMINISTRACINIŲ BAUDŲ APSKAITOS ŽURNALAS

200_ m.	mėn.

Eil. Nr.	Nubausto asmens vardas, pavardė, a. k., namų adresas, mokėtojo kodas	Už ką paskirta administracinė bauda (statinio pavadinimas, adresas, darbų pobūdis)	Nutarimo ATP byloje data ir Nr.	Bauda paskirta teismo sprendimu (data, bylos Nr.)	Bauda paskirta pagal ATP kodekso straipsnį	Baudos dydis, Lt	Baudos sumokėjimo data, įmokos kodas, kvito Nr.	Baudos mokėjimas persikėlė kitam mėnesiui	Pastabos
1	2	3	4	5	6	7	8	9	10
Ankstesniais mėnesiais nesumokėta (neišieškota) baudų, Lt
Per mėnesį sumokėta (išieškota) baudų, Lt
Iš viso per mėnesį sumokėta (išieškota) baudų, įskaitant paskirtų ankstesniais mėnesiais, Lt

Pastaba. Tuo atveju, kai žurnalo 8 skiltyje pažymima baudos, paskirtos ankstesniais mėnesiais, sumokėjimo data,

žurnalo 10 skiltyje pažymima, kurį mėnesį bauda buvo paskirta, nurodant pažeidėjo pavardę.

______________